Diari Oficial de la Generalitat Valenciana


Sumari del DOGV 6528, del 25-05-2011 (2011/6008)

DECRET 57/2011, de 20 de maig, del Consell, pel qual s'exclouen del Catàleg de forests d'utilitat pública de la província d'Alacant 2,3030 hectàrees de la forest denominada Carabassí i Cabeçó, propietat de la Generalitat.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6528

Data del DOGV
:   25-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6008


Data del document
:   20-05-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Descriptors 

:   * Elx
    * muntanya de l'estat

DECRET 57/2011, de 20 de maig, del Consell, pel qual s'exclouen del Catàleg de forests d'utilitat pública de la província d'Alacant 2,3030 hectàrees de la forest denominada Carabassí i Cabeçó, propietat de la Generalitat. [2011/6008]  
L'Ajuntament d'Elx ha sol·licitat la descatalogació d'una parcel·la pertanyent a la forest d'utilitat pública número 31 de la província d'Alacant, propietat de la Generalitat, a fi d'ampliar el col·legi públic Rodolfo Tomás Samper.  
Iniciat l'expedient per aquest motiu, la Direcció Territorial d'Alacant de la Conselleria de Medi Ambient, Aigua, Urbanisme i Habitatge ha proposat la descatalogació no sols d'aquesta parcel·la, sinó també del terreny circumdant, sòl urbà qualificat de dotacional i viari i, per tant, incompatible amb la consideració com a terreny forestal, d'acord amb l'article 3 de la Llei 3/1993, de 9 de desembre, de la Generalitat, forestal de la Comunitat Valenciana, i article 5 de la Llei 43/2003, de 21 de novembre, de forests.  
Acreditada la pèrdua de la consideració legal de terreny forestal, de conformitat amb l'article 31 del Reglament de la Llei 3/1993, de 9 de desembre, de la Generalitat, forestal de la Comunitat Valenciana, aprovat pel Decret 98/1995, de 16 de maig, del Consell, escau dictar el decret corresponent.  
Per aquesta raó, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 20 de maig de 2011,   
  
DECRETE  
  
Article 1. Descatalogació  
S'exclou del Catàleg de forests d'utilitat pública una parcel·la de 23.030 metres quadrats pertanyent a la forest d'utilitat pública número 31 de la província d'Alacant, denominat Carabassí i Cabeçó, siti al terme municipal d'Elx i propietat de la Generalitat, classificat com a sòl urbà.  
La superfície que s'ha de descatalogar correspon a la parcel·la I-b de la forest i el perímetre ve definit per les fites ja existents i per punts definits sobre croquis mitjançant lletres majúscules de la manera següent: F, 122-I, 123-I, 124-I, 125-I, 126-I, 127-I, 128-I, 129-I, 130-I, L, 162-I, 163-I, 164-I, K, J, I, H, G, F.  
  
Article 2. Modificació del Catàleg  
Es modifica la inscripció de la forest denominada Carabassí i Cabeçó en el Catàleg de forests d'utilitat pública de la província d'Alacant, en els termes següents:  
- Província: Alacant.  
- Número: 31.  
- Nom: Carabassí i Cabeçó.  
- Partit judicial: Elx.  
- Terme municipal: Elx.  
- Pertinença: Generalitat.  
- Superfície pública:  
Parcel·la I: 106,1753 hectàrees.  
Parcel·la II: 14,6250 hectàrees.  
Parcel·la III: 100,3250 hectàrees.  
Total pública: 221,1253 hectàrees.  
- Enclavaments: no n'hi ha.  
- Superfície total:  
Parcel·la I: 106,1753 hectàrees.  
Parcel·la II: 14,6250 hectàrees.  
Parcel·la III: 100,3250 hectàrees.  
Total: 221,1253 hectàrees.  
- Límits:  
- Parcel·la I: Carabassí i l'Altet.  
- Subparcel·la I-a. Límits:  
Nord: finques particulars i terme municipal d'Alacant.  
Est: mar Mediterrani.  
Sud: terrenys particulars.  
Oest: terrenys particulars i carretera N-332.  
- Subparcel·la I-b. Límits:  
Nord: sòl urbà de l'Altet.  
Est: sòl urbà de l'Altet i terrenys particulars.  
Sud: terrenys particulars.  
Oest: terrenys particulars.  
- Subparcel·la I-c. Límits:  
Nord: terrenys sòl urbà de l'Altet.  
Est: terrenys sòl urbà de l'Altet.  
Sud: terrenys sòl urbà de l'Altet.  
Oest: terrenys sòl urbà de l'Altet.  
- Parcel·la II: Carabassí i les Dunes.  
Nord: finques de particulars.  
Est: mar Mediterrani.  
Sud: finques de particulars.  
Oest: finques de particulars.  
- Parcel·la III: Cabeçó.  
Nord: finques de particulars.  
Est: finques de particulars.  
Sud: finques de particulars.  
Oest: finques de particulars i carretera de Cartagena.  
  
Disposició final  
  
Única. Efectes  
Aquest decret té efectes des de l'endemà de la publicació en el Diari Oficial de la Comunitat Valenciana.  
  
Contra aquest decret les persones interessades poden interposar recurs contenciós administratiu en el termini de dos mesos, comptadors a partir de l'endemà de la publicació d'este decret en el Diari Oficial de la Comunitat Valenciana, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici de la interposició de recurs potestatiu de reposició davant del Consell, en el termini d'un mes, des de l'endemà de la publicació d'este decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei de Règim Jurídic de les Administracions Públiques i del Procediment Administratiu Comú.   
  
València, 20 de maig de 2011  
  
El president de la Generalitat,  
FRANCISCO CAMPS ORTIZ  
  
El conseller de Medi Ambient, Aigua, Urbanisme i Habitatge,  
JUAN GABRIEL COTINO FERRER